( أعظم حزن ) شلون حال الفاطميات وتبات=والوداع الزهره ظلّن ناحبات شلون ليله الحلّت بذاك الوداع=بيها فرگه العايله بعد أجتماع رفعت السفرتها آيتنه الشراع=وأهملت ليها المدامع جاريات شلون توديع الجره البنت الرسول=احتارت اشتحچي المشاعر والعقول ويا كلام اليوصف احوال البتول=والحزن عم ابجميع الكائنات يا حزن عم بسماء العالمين=ويا فجيعه بدار أمير المؤمنين ويا آلم فطّر دليل الطاهرين=منه لسه امكدّ ره كل الحياة شلون مرت وإحملوا ذاك الآلم=المنّه صرح الصبر بأبراجه انهدم والعرش والكرسي والبيه انهظم=ومن د مه دموع الكواكب ساچبات شلون ليله السجلت اعظم حزن=للفواطم والدهر منها يونّ بيها باري الخلگ ليهم يمتحن=وهمّه عنوان الصبر والغانمات شلون جرعوا ليلة البيها ارحلت=وبهظيمه إمدللة حيدر مشت يا مصيبتها الجرت بيها اوجرت=واعتناها بالغدر سهم الممات آه يمصاب البتول أدمه الگلب=زينب الناحت عليه وتنتحب صاحت اوداعچ ييمه شگد صعب=جرّح الروح وتعده النايبات ناحت اعليها الملوك البالسمه=وأجرت ادموع النواظر من دمه النهار ابليله بدّل عالمه=وأمست انجومه بسماها مظلمات ضجّت الدنيه ولمبچاهم بچت=من عليها زينب بحرگه ارتمت وروح ابو اليمه اعله فرگاها انسبت=والفواطم بالفجيعه لاطمات شلون بيها الحسن بهمومه أنهظم=وهوه شاف الظلع حين الي انهشم وگلبه بين الباب والموته انجسم=وبجمر سيل المدامع لا هبات